recursal/SuperWikiNEXT-32B huggingface dataset:
אן דה באטזליאר, מיס בלגיה 1989
**מיס בלגיה** (בצרפתית: **Miss Belgique**; בהולנדית: **Miss België**) היא תחרות יופי שנתית הנערכת בבלגיה.

התחרות נערכה לראשונה ב-1928 ובלגיה אף השתתפה שנים מסוימות בתחרות היופי הבינלאומית, ב-1930 נטה דושאטו זכתה במקום הראשון בתחרות הבינלאומית.

התחרות הופסקה ב-1939 עקב מלחמת העולם השנייה, וב-1949 חודשה התחרות.

המתמודדות בתחרות צריכות להיות בין הגילאים 18–25 ורווקות ללא ילדים וכל אחת מהמתמודדות מייצגת אזור שונה במדינה.

ב-1971 לוותה התחרות בגל של הפגנות מצד הארגון הפמיניסטי "Dolle Mina".

ב-1993 התחרות שודרה לראשונה בטלוויזיה על ידי שתי רשתות שידור במדינה בשפות צרפתית והולנדית, הזוכה מייצגת את בלגיה בתחרויות מיס תבל ומיס עולם.

ב-2008 נמתחה ביקורת על התחרות עקב כך שהזוכה אליזה פוליצ'ק לא דוברת פלמית.

הזוכות
------

(רשימה חלקית)

| שנה | הזוכה |
| --- | --- |
| 1930 | נטה דושאטו |
| 1974 | אנושקה סיקורסקי |
| 1980 | בריגיט בילן |
| 1981 | דומיניק ואן אקהאוט |
| 1985 | אן ואן דן ברואק |
| 1986 | גואדל לייקנס |
| 1987 | לין ווסנביק |
| 1989 | אן דה באצלייה |
| 1990 | קטיה אלנס |
| 1991 | אנקה ואן דרמירס |
| 1995 | ורוניק דה קוק |
| 1997 | סנדרין קורמן |
| 1998 | טניה דקסטרס |
| 2001 | דינה טרסגו |
| 2002 | אן ואן אלסן |
| 2003 | ג'ולי טאטון |
| 2008 | אליזה פוליצ'ק |
|

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מיס בלגיה** |
| ויקישיתוף תמונות ומדיה בוויקישיתוף: **מיס בלגיה** |

* 

* אתר האינטרנט הרשמי של מיס בלגיה
* פוליטיקה, דת ומלכות יופי

הערות שוליים
------------

1. ↑  Dolle Mina werd fluwelen Rita, Het Nieuwsblad (בהולנדית (פלמית))
פטרה שירמן, מיס עולם 1956
**מיס עולם 1956** היא תחרות מיס עולם ה-6 במספר, 24 מתמודדות לקחו חלק בתחרות.

התחרות נערכה בתיאטרון ליסאום בלונדון והונחתה על ידי מארגן התחרות אריק מורלי.

עקב ניצחונה של ונצואלה בשנה הקודמת מארגני התחרות ציפו שמדינות רבות מרחבי אמריקה הלטינית ייגלו עניין לתחרות ויישלחו אליה נציגות אך דבר זה לא קרה לבסוף.

ההכרזה על הזוכה לוותה באי הבנה כאשר נענד בתחילה האבנט של מיס עולם על מיס ארצות הברית, המקום השני, לאחר מכן תוקנה הטעות.

תוצאות
------

### מיקום

| תואר | זוכה |
| --- | --- |
| **מיס עולם 1956** | * **גרמניהגרמניה גרמניה** - פטרה שירמן
 |
| **סגנית ראשונה** | * **ארצות הבריתארצות הברית ארצות הברית** - בטי ליין שרי
 |
| **סגנית שנייה** | * **ישראלישראל ישראל** - רינה וייס
 |
| **סגנית שלישית** | * 
 |
| **סגנית רביעית** | * **דנמרקדנמרק דנמרק** - אן ריי נילסן
 |
| **סגנית חמישית** | * **שוודיהשוודיה שוודיה** - אווה בראן
 |
|

שופטים
------

* סטירלינג מוס
* אן קלריסה אידן, רעייתו של ראש ממשלת בריטניה אנתוני אידן

קישורים חיצוניים
----------------

* סיכום התחרות
* עובדות ומספרים
רקדנית בנעלי פוינט.
**נעלי פוינט** (באנגלית: **Pointe shoes**) הן נעלי בלט אשר עוזרות לרקדני ורקדניות בלט לרקוד על קצות האצבעות, ריקוד היוצר תחושה של ריחוף וקלילות.

מבנה הנעל
---------

לנעליים הרכב ייחודי: בקצה הקדמי של הנעל נמצאת קופסה קשיחה, אשר עוטפת ותומכת את בהונות הרקדנים. החלק הקרוב ביותר לרצפה שטוח, כך שהרקדנים יוכלו ליצור איזון הרמוני. הקופסה עשויה משכבות נייר, בד, קרטון, פלסטיק, גומי או גבס שהודבקו היטב וכאשר הדבק מתייבש הקופסה נעשית קשיחה ומותאמת לריקוד עליה.

הסוליה בנויה מחתיכת עור עבה המחוברת לנעל בדבק ומחוזקת בתפירה מסביב וזה על מנת לתת תמיכה לקרסול בזמן העמידה על קצות האצבעות.

את כל הנעל עוטף בד על מנת להסתיר אלמנטים מבניים פנימיים, לתת נראות אסתטית לנעל ולעזור להחלקה מיטבית על משטח הריקוד. הבד בדרך כלל עשוי מסאטן, ולעיתים מבד קנבס. נעלי הפוינט הן בדרך כלל בגוני לבן- בז'- וורוד בהיר.

לנעל הפוינט מחוברים שני סרטים אלסטיים ושני סרטים מסאטן הנקשרים בצורת איקס לרגל כדי לתת תמיכה מלאה ושהנעל לא תחליק החוצה. מיקום הסרטים בנעל הוא חשוב ונלקח בחשבון. יש יצרנים שתופרים את הסרטים בחלק הפנימי ויש בחלק החיצוני.

לכל אדם יש כף רגל ייחודית הכוללת אורך בוהן וצורה, קשת פנימית וחוזק אנטומי שונה ולכן ניתן להזמין נעלי פוינט במידה מותאמת אישית, וכן לבחור את הצבע וסוג הבד.

הרקדנים לעיתים מחליפים סוגים שונים של נעלי פוינט בהתאם לקטעי הריקוד השונים. במקרים אלו הכוריאוגרפיה מכתיבה את סוג הנעל הנדרשת- סגנון ריקוד עדין מותאם לנעל רכה יותר, בעוד שלסגנון אגרסיבי עם סיבובים רבים נדרשת נעל חזקה ונוקשה יותר.

הבלאי והשחיקה של הנעל גבוהים. הנזק העיקרי לנעל הוא קריעה של הבד החיצוני כתוצאה מהחיכוך התכוף, אזור השוק[דרושה הבהרה] נקרע והקופסה הקשיחה נשחקת. הבד החיצוני הפגום אינו משפיע על ביצועי הנעל אלא בעיקר על הנראות הלא אסתטית והמקצועית. לכן נעל זו יכולה להתאים לאימונים ותרגולים.

רקדנים מקצועיים מחליפים בתדירות גבוהה - זוג חדש עלול להתבלות בהופעה אחת.[דרוש מקור]

מועד תחילת העבודה בנעלי פוינט לתלמידים נקבע לאחר ביצוע הערכה של מספר גורמים: השלב הפיזיולוגי וההתפתחותי של התלמיד, יציבות שרירי הליבה, חוזק וגמישות של כף הרגל והמפרקים ותדירות השיעורים.

הבלרינה אנה פבלובה בנעלי הפוינט בציור של ולנטין סרוב, טמפרה על בד,1909.

היסטוריה
--------

הרקדנית הראשונה שרקדה עם נעלי פוינט הייתה מארי טליוני בבלט הסילפידה, עם נעליים שהכין לה אביה, פיליפו טליוני, שהיה גם כוריאוגרף והמאמן האישי שלה. נעליה היו פשוט נעלי סאטן עם סוליה מעור, ועם תפרים לחיזוק בצדדים.

במהלך השנים הנעליים התפתחו, והסוליות והקופסה של האצבעות חוזקו.

קישורים חיצוניים
----------------

ויקישיתוף מדיה וקבצים בנושא **נעלי פוינט** בוויקישיתוף

הערות שוליים
------------

1. ↑  Victoria Hutter, When the Shoe Fits, Dance In It, **national endowment of the arts**
2. ↑  iadms, מועד תחילת העבודה בנעלי פוינט
**עובד המדינה** (בסרבית: **Државни службеник**, **Državni službenik**) היא סדרת טלוויזיה סרבית מז'אנר הפשע שנוצרה על ידי פרדראג גאגא אנטוניג'ביץ' ודימיטריאה וויינוב. שידור פרק הבכורה נערך ב-24 במרץ 2019 ברשת הטלוויזיה Superstar TV.‏ את התפקידים הראשיים גילמו מילאן מריץ', נבוישה דוגליץ' וזארקו לאושביץ'.

עלילה
-----

הסדרה מגוללת את קורותיהם של סוכני סוכנות הביון והביטחון של סרביה (BIA), אשר הרחק מעיני הציבור מסירים מדי יום את האיומים המסוכנים ביותר על סרביה ונלחמים במבוך של תככים מקומיים וזרים, בנסיבות המצב הגאופוליטי המשתנה. הגיבורים הם אנשים צעירים הנלחצים בנטל האחריות העצומה הנובעים בעיקר מלחץ של המנהלים שלהם.

הדמות הראשית היא לזר, סוכן עולה צעיר שמנסה למצוא איזון בין חיי המשפחה ועבודתו. כשסכנה גדולה מאיימת על סרביה, וכשהוא כבר לא יודע על מי לסמוך, לזר מבין שהוא יצטרך להקריב הקרבה גדולה ולעבוד מחוץ לכללים כדי להציל את האזרחים, את משפחתו ואת עצמו. אף על פי שהסדרה מגוללת אירועים ודמויות בדיוניות, הסדרה מוקדשת לכל אלה שהקריבו את חייהם כדי לשמור על ביטחון המדינה, שהקרבתם לעולם לא תיוודע משום שנשבעו לסודיות, ללא אפשרות להשיג אנדרטה או מעמד של גיבור לאומי למרות שמגיע להם.

שחקנים ודמויות
--------------

* מילאן מריץ' בתפקיד לזר סטנוייביץ'
* נבוישה דוגליץ' בתפקיד סטאנוחה מילויביץ'
* זארקו לאושביץ' בתפקיד איליה פומרק
* מרתה בייליקה בתפקיד קרל קרסטיץ'
* ליובומיר בולאיץ' בתפקיד ליובה קולאריץ'
* ואיה דוז'וביץ' בתפקיד אנה סטנוייביץ'
* מרקו בוז'יץ' בתפקיד מילוטין סטנוייביץ'
* סוניה קולאצ'אריץ' בתפקיד מיליקה וראנש
* נינה נסקוביץ' בתפקיד מאיה סבטליץ'
* אלכסנדר ברצ'ק בתפקיד סמיליאן ווצ'טיק
* ננאד יז'דיץ' בתפקיד סלבקו
* רדובאן וויוביץ' בתפקיד בקראץ'
* מילנה רדולוביץ' בתפקיד לידיה
* ניקולה רקושביץ' בתפקיד סטפן

קישורים חיצוניים
----------------

* "עובד מדינה", במסד הנתונים הקולנועיים IMDb (באנגלית)
* "עובד מדינה", במסד הנתונים הקולנועיים KinoPoisk (ברוסית)

הערות שוליים
------------

1. ↑  „Državni službenik" – nova domaća serija na SUPERSTAR TV *mts.rs*
2. ↑  OTKRIVAMO: Ko je šef BIA u seriji "Državni službenik" *novosti.rs*
**עדשת מים זעירה** (שם מדעי: *Lemna minor*) ממשפחת הלופיים בתת-משפחת Lemnoideae היא צמח מים רב שנתי זעיר הנפוץ בעולם. עדשת המים גדלה במקווי מים עומדים ועשירים בתרכובות חנקניות. החלק הירוק הצף על-פני המים הוא גוף-עלה אליפטי בצבע ירוק בהיר שמתרבה במהירות על ידי ניצנים הניתקים מצמח האם. הוא שטוח בחלקו העליון וכדורי בחלקו התחתון. לצמח שורשים נימיים בלתי מסועפים הטבולים במים. הפרחים הזעירים מופיעים לעיתים רחוקות ביותר.
והוא נפוץ באזורים רבים בעולם.

במשפחת עדשת המים קיימים 30 מינים, ברובם צמחי מים זעירים ועגולים שאינם משתרשים בקרקע, אלא צפים במקווי מים טבעיים או אתרים שזרימת המים בהם איטית. למרות זעירות הצמחים הם מכסים את המים במעטה צפוף.

בארץ נפוץ הצמח בגולן, הגליל, בקעת הירדן, הרי יהודה וירושלים, מדבר יהודה אזור ים המלח, ואזור השרון.

הצמח גדל בשמש ובצל ומתרבה בקצב המהיר בעולם הצומח. הוא יכול להכפיל את הביומסה שלו תוך פחות מ-48 שעות. ללא טיפול ושליטה עשוי הצמח לכסות את פני מקווה המים ולפגוע בצמחי מים אחרים. הצמח משמש כמאכל לדגים ועופות מים.

שימושים שונים
-------------

צמחי המשפחה משמשים בדרום מזרח אסיה כמקור למזון לדגים ולחיות משק שונות. יכולתו של הצמח לספוג כמויות גדולות של חומרים מהמים מנוצלת בארצות הברית לניקוי מי שופכין. גם בשימוש ביתי ניתן להפיק תועלת מן הצמח: לטובת טיהור עודפי מים לשימוש חוזר, למשל מים ממכונת הכביסה, מי שטיפת הכלים וכיוצא באלה. יכולת ספיגת הרעלים של הצמח מוגבלת, ולכן לא מומלץ להשתמש במים המטוהרים להשקיית צמחי מאכל.

שימוש בתעשיית התרופות
---------------------

במחקר שנעשה במכון ויצמן התגלה כי עדשת המים יכולה לשמש בית גידול מתאים לתרופות חלבוניות כגון אינסולין.
מהמחקר עולה כי עדשת המים גדלה יפה באור מלאכותי, במים פשוטים המכילים כמה מינרלים, כאשר מקור הפחמן היחידי הוא הפחמן הדו-חמצני שבאוויר. סיכום התכונות האלה אומר שאפשר לגדל אותו בתוך בניין, בעזרת ציוד זול ופשוט יחסית, וללא חשש מהשפעה על הסביבה. העובדה שהוא משמש מזון לחיות משק מעלה אפשרות, שעדשת מים מהונדסת, אשר תכיל חלבונים חיסוניים, תוכל בעתיד לשמש לחיסון שיינתן כמזון לצאן, עופות משק, דגים, ואולי אפילו לבני אדם. שיטה זו של מתן תרופות וחיסונים דרך הפה עשויה לחסוך את התהליך היקר של הפקת החלבונים, ולהוזיל את התרופות.
יחד עם שותפים מהתעשייה פיתח פרופ' אדלמן ממכון ויצמן זן חדש של עדשת מים הקרוי "ענק". זן זה גדול פי שניים מצמח עדשת מים רגיל, יש לו מנה כפולה של די-אן-אי, והוא מייצר בהתאם יותר חלבונים.

גלריה
-----

* עדשת מים זעירהעדשת מים זעירה
* מבט מקרוב על פרטמבט מקרוב על פרט

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **עדשת מים זעירה** |
| ויקישיתוף תמונות ומדיה בוויקישיתוף: **עדשת מים זעירה** |
| ויקימינים טקסונומיה בוויקימינים: **Lemna minor** |

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* TPL
* EOL
* ITIS
* NCBI
* GBIF
* IPNI
* צמחיית ישראל ברשת
* צמח השדה
* Tropicos
 |

* הנדסה גנטית בחזרה לעתיד

הערות שוליים
------------

1. ↑  עדשת מים זעירה באתר הרשימה האדומה של IUCN

| לופיים בארץ ישראל |
| --- |
| 

|  |  |
| --- | --- |
| לוף ארצישראלי • לוליינית מעובה • אחילוף הגליל • לופית מצויה • אגמית רבת-שורשים • עדשת מים זעירה • כדרורית המים | גותיקהגותיקה |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563044305171

 |
**אלקית דררתית** (שם מדעי: *Aethia psittacula*) היא מין של עוף ימי ממשפחת האלקיים החיה סביב צפון האוקיינוס השקט בין אמריקה הצפונית למזרח אסיה.

מאפיינים
--------

זוהי אלקה קטנה באורך 23–25 ס"מ ומוטת כנפיה באורך 44–48 ס"מ. האלקית שחורה ובעלת חזה ובטן לבנים וכפות רגליים אפורות. ראש וצווארם הקצרים שחורים והעיניים ופס נוצות מזדקר מאחוריהם לבנים. המקור כתום ומראהו מזכיר מקור דררה, ממנו קיבלו את שמם. אלקיות אלה רועשות מאוד בעונת הרבייה.

האלקיות חיות בחופים ובימים רדודים סביב אלסקה, סיביר וקמצ'טקה ומקננים על איים נידחים, צוקים ומדרונות בחופים. בחורף רוב האוכלוסיות נעות דרומה.

אלקה זו צדה יצורי ים כמו סרטני ים קטנים כמו קרילאים, שטרגליים ושטצדאים ובכמה אזורים גם מדוזות קטנות. האלקית תצלול עם כנפיה עד לעומק 30 מ' מתחת למים.

האלקה חיה בלהקות ענקיות המקננות יחדיו והיא מונוגמית ומקננת בנקרת סלע בצוק בו היא מטילה ביצה בודדת הבוקעת כעבור חודש. הצאצא מקבל מזון מהוריו במשך 35 ימים ואז בשעת לילה ממריא לעבר הים.

קישורים חיצוניים
----------------

ויקישיתוף מדיה וקבצים בנושא **אלקית דררתית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
 |

הערות שוליים
------------

1. ↑  אלקית דררתית באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007540082805171

 |
**איון דרגומיס** (ביוונית: **Ίων Δραγούμης**; ‏14 בספטמבר 1878, אתונה - 31 ביולי 1920, אתונה) היה דיפלומט וסופר יווני.

ביוגרפיה
--------

איון דרגומיס נולד למשפחת סטפנוס דרגומיס, שר החוץ של יוון. הוא למד משפטים באוניברסיטת אתונה ובשנת 1899 החל את הקריירה במשרד החוץ. הוא שירת במספר נציגויות יווניות בפלובדיב, בורגס, אלכסנדריה וקונסטנטינופול.

בשנת 1905 בהיותו באלכסנדריה הוא התאהב בפנלופי דלתא. לאחר זמן מה הם נפרדו אך המשיכו בהתכתבות עד לשנת 1912.

איון דרגומיס היה מעורב במאבק יווני לשחרור מקדוניה שאז הייתה תחת שלטון של האימפריה העות'מאנית. בשנת 1909, בעקבות חילוקי השלטון אביו מונה לראש ממשלת יוון. בעקבות מלחמת הבלקן הראשונה איון דרגומיס נסעה לסלוניקי כנציג של נסיך קונסטנין.

בשנים 1907–1915 הוא כתב סדרה ב-3 כרכים על המאבק של מקדוניה לשחרור משליטה טורקית.

בשנת 1914 איון דרגומיס מונה לשגריר יוון באימפריה רוסית.

בשנת 1915 הוא עזב את משרד החוץ ונבחר לפרלמנט היווני. הוא התנגד למדיניות של אלפתריוס וניזלוס ובשנת 1917 נאלץ לעזוב את המדינה. הוא חזר ליוון בשנת 1919.

ב-30 ביולי 1920 בפריז היה ניסיון התנקשות בונצלוס. למחרת מספר מתנגדי משטרו לרבות איון דרגומיס נעצרו באתונה והוצאו להורג.

ב-שנות ה-30 של המאה ה-20 פנלופי דלתא קיבלה ידיה את הארכיון של איון דרגומיס פעלה לפרסומו.

קישורים חיצוניים
----------------

ויקישיתוף מדיה וקבצים בנושא **איון דרגומיס** בוויקישיתוף
* כתבי איון דרגומיס בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012289264105171
* BnF: cb144300121 (data)
* GND: 118883372
* ISNI: 0000 0001 2140 8097
* LCCN: n85298418
* NLA: 36077136
* NLG: 18074
* NTA: 074111264
* RERO: 02-A021735846
* SUDOC: 068999577
* Trove: 1207758
* VIAF: 78782107
* WorldCat: lccn-n85298418

 |
**Wiwibloggs** (בתעתיק לעברית: **וויוויבלוגס**) הוא אתר חדשות וערוץ יוטיוב, המתמקד בתחרות הזמר של האירוויזיון. האתר מקבל את רוב צפיותיו בתקופת האירוויזיון בחודש מאי, כך לדוגמה בשנת 2016 הגיע האתר לשיא של כ-250,000 צפיות ביום.

היסטוריה
--------

האתר הוקם באפריל 2009. ערוץ היוטיוב הוקם ב-2010 ולו כ-95 אלף מנויים.

בחודש אפריל 2015 זכו Wiwibloggs בפרס בלוג האומנות והתרבות של השנה בממלכה המאוחדת. באותו החודש, ויליאם לי אדמס, העורך הראשי של האתר וכתב לשעבר במגזין טיים, היה בלוגר האירוויזיון היחידי שלקח חלק כמשתתף בפאנל שנערך בלונדון לאחר אירוע הלהיטים הגדולים של האירוויזיון לרגל חגיגות שישים השנים לאירוויזיון. בתוכנית הרשמית של האירוע תיאר איגוד השידור האירופי את האתר כ"אתר הפופולרי ביותר בנושא אירוויזיון".

מטעם האתר נשלחו שופטים לגמרים לאומיים במספר רב של מדינות, לרוב אדמס עצמו. בין הגמרים הלאומיים בהם שפטו שופטים מטעם האתר נמצאים: Melodi Grand Prix הנורווגי, Depi Evratesil הארמני, Nationalny Otbor הבלארוסי, Selecția Națională הרומני, Unser Lied für Israel הגרמני, Supernova הלטבי, Festival Da Canção הפורטוגלי ו-Uuden Musiikin Kilpailu הפיני.

במהלך אירועי אירוויזיון 2016 השתתפו אדמס וכתב נוסף באתר, דבאן אדרמי, כאורחים מיוחדים בתוכנית הטלוויזיה השוודית הסוקרת את השירים לאירוויזיון מטעם תאגיד השידור השוודי SVT. תוכנית זו שודרה שעה לפני חצאי הגמר וגמר האירוויזיון שנערך בסטוקהולם. שלוש שנים לאחר מכן, במהלך חצי הגמר הראשון של אירוויזיון 2019, הנחה אדמס לייב רשמי של תאגיד השידור הישראלי והשתתף יחד עם אדרמי בתוכניות נוספות מגרמניה והממלכה המאוחדת שסקרו את האירוויזיון. הכתב הפורטוגלי באתר, ברנרדו פריירה סיקר עבור RTP את אירוע הגמר הלאומי המקומי בשנת 2019 בו זכה קונאן אוזיריס עם השיר Telemóveis.

אדמס הופיע בהופעת קמאו בסרט תחרות הזמר של האירוויזיון: סיפורה של Fire Saga בתפקיד עצמו, כפרשן אירוויזיון. הוא פגש את כוכב הסרט וויל פארל כשנתיים לפני יציאת הסרט במהלך אירועי אירוויזיון 2018 בליסבון, פורטוגל.

מאז 2016 מארגנת מערכת האתר באופן מסורתי מסיבה בשם "WiwiJam" שמהווה חלק מאירועי האירוויזיון לאותה השנה, הכוללת הופעות רבות של נציגי המדינות ואמנים מהגמרים הלאומיים השונים.

קישורים חיצוניים
----------------

* אתר האינטרנט הרשמי של Wiwibloggs
* Wiwibloggs, ברשת החברתית פייסבוק

* Wiwibloggs, ברשת החברתית טוויטר

* Wiwibloggs, ברשת החברתית אינסטגרם
* סרטונים בערוץ של Wiwibloggs, באתר יוטיוב

הערות שוליים
------------

1. ↑  "Google Analytics data". במאי 2016. נבדק ב-18 באוקטובר 2016. `{{cite news}}`:  (עזרה)
2. ↑  wiwibloggs, ערוץ היוטיוב
3. ↑  "2015 Winners and Highly Commended". *UK Blog Awards*. אורכב מ-המקור ב-2015-04-21. נבדק ב-20 באפריל 2015. `{{cite news}}`:  (עזרה)
4. ↑  "Eurovision Song Contest 60th Anniversary Conference Official Programme" (PDF). *EBU*. 24 באפריל 2015. אורכב מ-המקור (PDF) ב-7 באפריל 2015. נבדק ב-26 באוגוסט 2015. `{{cite news}}`:  (עזרה)
5. ↑  wiwibloggs (10 במאי 2016). "Studio Eurovision: wiwibloggs join Sweden's ESC pre-show". *wiwibloggs*. נבדק ב-23 במאי 2016. `{{cite news}}`:  (עזרה)
6. ↑  Raisa Bruner (26 ביוני 2020). "The Real Stars of the Eurovision Song Contest on the Competition Behind the New Netflix Comedy". *TIME*. נבדק ב-1 ביולי 2020. `{{cite news}}`:  (עזרה)
פארק אנדרה סיטרואן בפריז
**אנדרה גוסטב סיטרואן** (בצרפתית: **André-Gustave Citroën**;‏
5 בפברואר 1878 - 3 ביולי 1935), יזם צרפתי יהודי-הולנדי.

ביוגרפיה
--------

נולד כילד החמישי והצעיר ביותר ללוי סיטרוּן (Citroen), יהלומן מאמסטרדם, ומאשה קליינמן, ילידת ורשה, משפחת יהלומנים יהודים. בני המשפחה עברו מאמסטרדם לפריז ב-1873 ו"צירפתו" את שמם ל"סיטרואן".

כאשר היה בן שש, התאבד אביו בעקבות כישלונות בעסקים.

סיטרואן היה תלמיד מצטיין וסיים את לימודיו באקול פוליטקניק בשנת 1900.
לאחר סיום לימודיו החל לעבוד כמהנדס במפעל לקטרים שהיה בבעלות ידידי המשפחה, האחים הינשטיין. בשנת 1905 השקיע את כספי הירושה שלו בחברה ושינה את שמה ל"סיטרואן-הונשטיין". הוא התקדם לייצור גלגלי שיניים מורכבים ועם פרוץ מלחמת העולם הראשונה עבר לייצור פגזים.

בשנת 1912 נפגש עם הנרי פורד בדטרויט והתרשם עמוקות משיטותיו לייצור המוני וזול של מכוניות. הוא החליט ליישם שיטות אלו באירופה, שעד אז יוצרו בה מכוניות בעבודת יד בלבד.

בשנת 1919 ייסד את חברת סיטרואן למכוניות, ובשנות השלושים הוביל אותה למעמד חברת הרכב הרביעית בגודלה בעולם. כבר בשנה הראשונה לפעילותו הוא ייצר 20,000 מכוניות בשיטת הסרט הנע, כשליש ממספר המכוניות בצרפת כולה באותה עת. בשנת 1934 החברה פשטה רגל והשליטה עליה עברה למישלן.

סיטרואן נפטר מסרטן הקיבה ב-1935. בשנת 1992 נחנך פארק על שמו ברובע החמישה עשר של פריז בדרום-מערב העיר, במקום בו עמד בעבר מפעל המכוניות שלו.

קישורים חיצוניים
----------------

ויקישיתוף מדיה וקבצים בנושא **אנדרה סיטרואן** בוויקישיתוף
* שולמית קיסרי, סיטרואן: המלכה הצרפתית, באתר ynet, 5 בנובמבר 2002
* יואל שֶׁר, השורשים היהודיים של מכונית סיטרואֶן, בבלוג "עונג שבת", 22 ביוני 2021
* אנדרה סיטרואן, באתר "Find a Grave" (באנגלית)
* אנדרה סיטרואן, באתר אנציקלופדיה בריטניקה (באנגלית)
* אנדרה סיטרואן (1878-1935), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007259601705171
* BnF: cb120521007 (data)
* GND: 119078708
* ICCU: CUBV080146
* ISNI: 0000 0000 6643 5948
* LCCN: n50041872
* The Léonore id LH//540/11 is not valid.
* NKC: jn20000700306
* NLG: 219332
* NLP: A23081429
* NTA: 097149136
* SUDOC: 028748468
* VcBA: 495/343132
* VIAF: 61564934
* WorldCat: lccn-n50041872

 |
**פנגולין פיליפיני** (שם מדעי: ***Manis culionensis***) הוא מין של פנגולין האנדמי לאי פלאוואן שבפיליפינים ומצוי בסכנת הכחדה בטבע.

מאפיינים
--------

פנגולין זה חי בטבע רק ביערות גשם טרופיים באי פלאוואן שבפיליפינים והוא דומה מאוד למין פנגולין מלאי, אך בעל ראש קצר יותר, קשקשים קטנים יותר וזנב ארוך יותר. אורכו הממוצע 58–176 ס"מ ומשקלו 1.8–2.4 ק"ג. הוא בעל קשקשים חומים על פני גופו עד לראש ובעל לשון ארוכה ודביקה איתה הוא תופס נמלים וחרקים קטנים והוא בעל טפרים גדולים העוזרים לו לטפס. הוא גם יכול להיתלות עם זנבו מבין הענפים אבל כמו מרבית הפנגולינים השריון המגן פוגע במהירותו ובתנועתו.

הפנגולין יוצא בלילה לשחר אחר מזון. הוא ניזון בעיקר מנמלים ומטרמיטים אותם הוא מחפש בקינם, הורס אותו באמצעות טפריו הגדולות ותופס אותם בלשונו הדביקה והארוכה. הוא חסר שיניים ולעיתים בולע אבנים כדי לעזור לו לטחון את המזון בקיבה. הקשקשים שלו מונעים מהנמלים להשיב לו מלחמה, כשהן נתקעות בקשקשים המוגנים. קשקשיו הקשים מגנים עליו גם מטורפים פוטנציאלים.

פנגולינים אלה נמצאים בסכנת הכחדה עקב פגיעה מידי האדם שצד אותם לבשר וכן ללבושי שריון מקשקשיהם.

קישורים חיצוניים
----------------

ויקישיתוף מדיה וקבצים בנושא **פנגולין פיליפיני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ARKive
* ITIS
* NCBI
* GBIF
 |

הערות שוליים
------------

1. ↑  פנגולין פיליפיני באתר הרשימה האדומה של IUCN

| פנגולינאים |
| --- |
| פנגולין | פנגולין פיליפיני • פנגולין הודי • פנגולין סיני • פנגולין מלאי |  |
| פנגולין עצים | פנגולין עצים קטן • פנגולין עצים גדול |
| פנגולין גדול | פנגולין ענק • פנגולין הכף |
Siganus guttatus
Siganus lineatus
Siganus puellus
**סִכָּנִיִּים** או **דגי ארנב** (שם מדעי: Siganidae) היא משפחת דגים מסדרת הדקראים בתוכה סוג יחיד - סיכן (*Siganus*) ובו 29 מינים. דגים אלה קיבלו את שמם השני עקב דמיונם לארנבים, בעיקר בעיניהם הקטנות וכן בשפתיים המשורבבות. ואולם לא כל המינים מזכירים במראם ארנבים. הם חיים בעיקר בשוניות אלמוגים טרופיים. תפוצתם העיקרית היא באזור האינדו-פסיפי אך כמה מינים עברו לים התיכון באמצעות הגירה לספסית. הסיכן ההודי והסיכן המשויש הם כמה מהפולשים האגרסיבית ביותר בים התיכון והפכו לדומיננטיים שבין דגי הסלע. הם ניזונים מאצות ובשל כך פוגעים בבית הגידול הטבעי ובמגוון המינים במקומי.

דגים אלה בעלי ראש גדול עם שפתיים קטנות משורבבות ולחלקם פס שחור לאור העיניים (למינים אלה קוראים באנגלית *foxfaces* - "פני שועל"). אורכם הממוצע 25–35 ס"מ והם בעלי סנפיר גב ארוך הנגמר בציצות קוצים גדולים לקראת הזנב וכן בסנפיר שת גדולים וקוצניים, אשר מכילים ארס. עם זאת הארס לא קטלני לבני אדם.

מינים אלו בעיקרם הם צמחוניים וניזונים מאצות בין האלמוגים. אך חלקם ניזונים גם ממדוזות, מסרקניות ואף מסרטנים קטנים. הסיכניים הם דגי נוי מבוקשים ולפעמים גם דגי מאכל.

בחופי ישראל
-----------

במפרץ אילת ארבעה מיני סיכניים: סיכן פצול-זנב (*Siganus argenteus*), סיכן הכוכבים (*Siganus stellatus*), סיכן הודי (Siganus *luridus*) וסיכן משויש (*Siganus rivulatus*).

שני מינים (הודי, ומשויש) מצוים כיום בחופי הים התיכון, אחר שחדרו דרך תעלת סואץ. השם העממי בישראל לדג זה הוא **ארס** (אראס) או **קומוניסט**. הארס פופולרי לדייג בארצינו, ידוע כדג מסוכן ונדרשת בצידתו זהירות רבה מקוצים הגדלים בסנפיריו, מכילים ארס, ועשויים לגרום לפציעה חמורה.

שאלת כשרותו אינה ברורה. וקיים ויכוח בין מומחי הכשרות. הרב יוסף זריצקי כתב שחיפש בכמה מינים ולא מצא קשקשים, מנגד הרב שניאור זלמן רווח הכשיר. וכתב שאמנם קשה למצוא אבל ישנם ובעיקר על גבו

מיון
----

* משפחה סיכניים (Siganidae)
	+ סוג סיכן (*Siganus*)
		- מין סיכן פצול-זנב *(Siganus argenteus*)
		- מין *Siganus canaliculatus*
		- מין *Siganus corallinus*
		- מין *Siganus doliatus*
		- מין *Siganus fuscescens*
		- מין *Siganus guttatus*
		- מין *Siganus insomnis*
		- מין *Siganus javus*
		- מין *Siganus labyrinthodes*
		- מין *Siganus lineatus*
		- מין סיכן הודי (*Siganus luridus*)
		- מין *Siganus magnificus*
		- מין *Siganus niger*
		- מין *Siganus puelloides*
		- מין *Siganus puellus*
		- מין *Siganus punctatissimus*
		- מין *Siganus punctatus*
		- מין *Siganus randalli*
		- מין סיכן משויש (*Siganus rivulatus*)
		- מין *Siganus spinus*
		- מין סיכן הכוכבים (*Siganus stellatus*)
		- מין *Siganus sutor*
		- מין *Siganus trispilos*
		- מין *Siganus unimaculatus*
		- מין *Siganus uspi*
		- מין *Siganus vermiculatus*
		- מין *Siganus virgatus*
		- מין *Siganus vulpinus*
		- מין *Siganus woodlandi*

קישורים חיצוניים
----------------

ויקישיתוף מדיה וקבצים בנושא **סיכניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
* GBIF
 |

הערות שוליים
------------

1. ↑  מילון בעלי חיים: דגי הגרם (תשע"ב), 2012, באתר האקדמיה ללשון העברית
2. ↑  מחסלי האצות מהים האדום אתר זווית.
3. ↑  מגדיר המינים 'אקופיש'.
4. ↑  באתר דין
5. ↑  בספרו תולעת שני. וכך ענה באתר מצוות התלויות בארץ

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007556196705171

 |
**שווי כוח הקנייה** (באנגלית: **Purchasing Power Parity**, בראשי תיבות: **PPP**) של מטבע - הוא מדד אלטרנטיבי למדד של שער החליפין של המטבע. לשווי כוח הקנייה ישנם שימושים רבים, כגון בהשוואות בינלאומיות הנערכות בעת מדידת: תוצר, תוצר לנפש, צמיחה, מחירים, וכדומה.

שער חליפין מול כוח קנייה
------------------------

בהיות שער החליפין משקף רק את יחס המטבעות זה לזה בשוק המטבעות גרידא, אין הוא בהכרח משקף את כוח הקנייה האמיתי - בשוק המוצרים המקומי הכללי - של כל אחד מהמטבעות המושווים, ולכן אינו מבטיח השוואה בטוחה ביניהם; מאידך, שווי כוח הקנייה מאפשר השוואה מדויקת יותר בין מטבעות, שכן הוא מתבצע בעזרת הגדרת סל מוצרים בינלאומי כללי המשקף את הצרכים הכלכליים של בני אדם בעולם.

דולר בין-לאומי
--------------

יחידת המטבע המקובלת בעולם שבה נמדד מחיר המחושב לפי שווי כוח הקנייה - נקראת: "דולר בין-לאומי". בשונה מהדולר האמריקאי - אשר כרגיל ערכו מוגדר בשוק המקומי בתור כמות יחידות המטבע המקומי המשולמות בשוק המקומי **בהתאם לשער החליפין המקומי עבור** דולר אמריקאי אחד, הרי שערכו של הדולר הבינלאומי מוגדר בשוק המקומי בתור כמות יחידות המטבע המקומי המשולמות בשוק המקומי **עבור "סל מוצרים" בינלאומי שעבורו משולם בשוק האמריקאי** דולר אמריקאי אחד. 

שוויו של הדולר הבין-לאומי בשוק האמריקאי זהה תמיד לדולר האמריקאי. ביחס לשוק הישראלי, הוערך בשנת 2011 שוויו של הדולר הבין-לאומי על ידי קרן המטבע הבינלאומית בכשלושה שקלים ושני שלישים (בעוד שבהתאם לשער החליפין בישראל, שוויו של דולר אמריקאי היה אז כשלושה שקלים וארבע חמישיות); לעומת ישראל, אשר בה שער החליפין **מפחת** את ערכו של המטבע המקומי, יחסית לערכו לפי שווי כוח הקנייה, הרי שברוב מדינות האיחוד האירופי המצב הפוך באשר אל מטבע האירו המקומי שם (נכון לשנים האחרונות). 

כאשר שער החליפין **מפחת** את ערכו של המטבע המקומי, הרי זה סימן שיוקר המחיה במדינה זול יותר (במקרה זה, בהשוואה לארצות הברית; זאת לעומת מדינות אירופה, שם יוקר המחיה יקר יותר ביחס לארצות הברית)

צמיחה המחושבת לפי שווי כוח הקניה - מתחשבת (בין השאר) באינפלציה - **במקום** בשינוי שבשער החליפין.

חישוב שווי הקנייה
-----------------

שווי כוח הקנייה בניסוחו המתמטי הוא קשר בין שיעור האינפלציה המקומית (\pi) לבין שיעור האינפלציה הזרה ({\displaystyle \pi ^{\*}}) והשינויים בשער החליפין ({\displaystyle de}): {\displaystyle (de+1)(\pi ^{\*}+1)=\pi +1}

בהנחה שהאינפלציה הזרה קבועה, יקבעו סימולטנית השינויים בשער החליפין והאינפלציה המקומית.

ראו גם
------

* מדד ביג מק

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **PPP** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550907805171
* BnF: cb12036349p (data)
* GND: 4163496-2
* LCCN: sh85109168

 |
**שוויר** (בבלארוסית: **Сьвір**, סוויר; בפולנית: **Świr**; ביידיש: **סוויר**) היא עיירה במחוז מינסק שבבלארוס, בסמוך לאגם שוויר ולגבול ליטא, בה התקיימה עד השואה קהילה יהודית גדולה.

תולדות היישוב
-------------

שוויר נזכרת מהמאה ה-13, ובשנת 1452 נבנתה בה כנסייה. במחצית הראשונה של המאה ה-16 עברה העיירה לבעלות משפחת רדזיוויל.

בחלוקת פולין השלישית, בשנת 1795, נכללה העיירה בתחום האימפריה הרוסית, ובשנת 1921, בהתאם להסכם ריגה, נכללה בתחום הרפובליקה הפולנית השנייה. בשנת 1958 הוענק לשוויר מעמד עירוני.

יהודי שוויר
-----------

בשנת 1897 נמנו בעיירה 1,114 יהודים. בין מלחמות העולם ישבו בה כ-800 יהודים, כמחצית מתושביה, והתקיימה בה פעילות של המפלגות הציוניות ושל הבונד. פעילות זו נאסרה עם כיבוש האזור ביד הסובייטים בספטמבר 1939.

ב-26 ביוני 1941, במהלך מבצע ברברוסה, נכבשה העיירה בידי הגרמנים, ואלו הפקידו את השליטה בה בידי פולנים ובלארוסים, אשר בתורם ביצעו ביהודי העיירה מעשי שוד והתעללות, תוך חיובם בעבודות כפייה ובענידת טלאי צהוב. יודנרט שמונה בעיירה כעבור זמן מה העביר מדי חודש לשלטונות סכומי כופר.

ב-5 בנובמבר 1941 רוכזו כ-1,500 יהודי העיירה והפליטים היהודים שהגיעו אליה בגטו קטן שהוקם בה. ב-1 בדצמבר 1941 הוצאו להורג 12 צעירים יהודים מגטו זה, וב-15 בפברואר 1942 נלקחו כ-200 יהודים מהגטו למחנה עבודה, בו נספו.

באוגוסט 1942 הועברו יושבי הגטו שבעיירה לגטו מיכלישקי, וגורלם שם היה כגורל יתר יהודי המקום. מספר יהודים בעלי מלאכה שהושארו בעיירה נרצחו כעבור זמן מה.

קישורים חיצוניים
----------------

ויקישיתוף מדיה וקבצים בנושא **שוויר** בוויקישיתוף
* שוויר (Świr), ב"אנציקלופדיה של הגטאות", באתר "יד ושם"
* "שוויר", באתר JewishGen (באנגלית)
* מרטין דין (אנ') ואלז'בייטה רויובסקה, שוויר, **אנציקלופדיה של המחנות והגטאות** (כרך II, חלק B, עמ' 1129–1130), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
**פָּנַגְיוּרִישְטֶה** (בבולגרית: **Панагюрище**) היא עיר במערב מרכזה של בולגריה, הרביעית בגודלה מבחינת כמות האוכלוסין במחוז פאזארדז'יק. שוכנת 91 קילומטרים מהבירה סופיה ו-43 קילומטרים מבירת המחוז פאזארדז'יק. שמה נגזר מהמילה היוונית "פאנגיורי", שמשמעה "יריד".

היסטוריה
--------

ראשית ההתיישבות האנושית באזור מתוארכת לתקופת האבן החדשה באלף ה-3 לפנה"ס. שרידי יישוב מאורגן המצויים בסמיכות לעיר מתוארכים למאה ה-5 לפנה"ס. בשלהי 1949 במהלך עבודות להרחבת מפעל לאריחים המצוי בפאתי העיר, נתגלו כלי זהב מתקופת הממלכה התראקית ובכלל זה מערכת כלי אוכל. מה-8 בדצמבר 1949 מוצג האוסף לציבור ונודע בשם האוצר מפנגיורישטה. במהלך המאה ה-1 נכבש האזור על ידי האימפריה הרומית ובמקום נתגלו שרידי קברים רומים מ-המאה ה-4. בהמשך עבר האזור לחזקת האימפריה הביזנטית וב-821 נכבש על ידי מאלאמיר חאן האימפריה הבולגרית הראשונה. בשלהי המאה ה-14 נכבש השטח על ידי האימפריה העות'מאנית ולאחר החרבת בירת האימפריה הבולגרית השנייה טרנובו הגיעו פליטים רבים לכפר שבאותה העת נקרא **אָסֶנֶוְוצִי** והיה סמוך למיקומה של העיר המודרנית. במהלך המאה ה-15 נערך במקום יריד שבועי ובסמוך לכפר אסנווצי התפתח יישוב שהיה גם מרכז מסחרי, מנהלי וצבאי עות'מאני. מקובל לייחס את מועד הקמת היישוב המודרני לתקופה זו.

במהלך המלחמה העות'מאנית-רוסית (1877–1878) נכבשה העיירה על ידי צבא האימפריה הרוסית, אך מתוקף סיכומי קונגרס ברלין נותרה חלק מהמחוז האוטונומי רומליה המזרחית. ב-1885 הכריז אלכסנדר בטנברג שליט נסיכות בולגריה על איחוד בין מחוז רומליה המזרחית לנסיכות והעיירה עברה לחזקת בולגריה.

כלכלה ודמוגרפיה
---------------

באזור העיר מצויים מכרות ומפעלי עיבוד נחושת וכן מפעלי טקסטיל ומזון. בפנגיורישטה תחנת רכבת המצוייה על הקו סופיה – פלובדיב וכן מספר כבישים בין עירוניים. אוכלוסיית העיר מצויה במגמת קיטון (תמותה לעומת ילודה) ובעשור הראשון של המאה ה-21 קטן מספרה ב-8.5%. 49.21% הם גברים ו-50.79% הן נשים. 97.3% מקרב האוכלוסייה הם ממוצא בולגרי, 2.2% הם צוענים ו-0.2% ממוצא טורקי.

אקלים
-----

בפנגיורישטה שורר אקלים ממוזג כאשר ערכי הטמפרטורה הממוצעים נעים ממינוס 1.1oc בינואר ועד 20.6oc ביולי. כמות המשקעים השנתית הממוצעת עומדת על 560 מילימטרים.

ערים תאומות
-----------

* מקדוניהמקדוניה קאוודארצ'י, מקדוניה
.
* יווןיוון קטריני, יוון
.
* צרפתצרפת קולמר, צרפת
.

קישורים חיצוניים
----------------

ויקישיתוף מדיה וקבצים בנושא **פנגיורישטה** בוויקישיתוף
* 

* אתר האינטרנט הרשמי של פנגיורישטה

הערות שוליים
------------

1. ↑  האוצר מפנגיורישטה באתר bgtreasures.eu.
2. ↑  "ההיסטוריה של פנגיורישטה", באתר הרשות המקומית (בבולגרית).
3. ↑  "פנגיורישטה-סקירה דמוגרפית", באתר הרשות המקומית (בבולגרית).
4. ↑  "האקלים בפנגיורישטה", באתר הרשות המקומית (בבולגרית).

| **רשויות מקומיות וערי מחוז פאזארדז'יק שבבולגריה** |
| --- |
| 

|  |  |
| --- | --- |
| פאזארדז'יק • ולינגראד • פנגיורישטה • ספטמוורי • פשטרה • רקיטובו • בראציגובו • בלובו • באטאק • לסיצ'ובו • סטרלצ'ה • סארניצה | מחוז פאזארדז'יק |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 22f8de48-78c3-4c2b-b686-e4b3a0671c98
* NKC: ge468765
* VIAF: 53145602596501361984
* WorldCat (עם VIAF): 53145602596501361984

 |
**שווייצ'ה** (בפולנית: **Świecie**, בגרמנית: **Schwetz**, שווץ) היא עיר בצפון פולין, בפרובינציית קויאוויה-פומרניה. העיר ממוקמת על הגדה המערבית של נהר ויסלה, 105 ק"מ מדרום לעיר גדנסק ו-190 ק"מ דרומית מערבית לקלינינגרד.

היסטוריה
--------

העיר שווייצ'ה הפכה לעיר בשנת 1198 לאחר שהדוכס של פומרניה, גז'ימיסלב השני, הקים בה את כנסיית מריה.

בתחילת המאה ה-14 פרצו עימותים צבאיים בין הנסיכויות פומרניה, בוהמיה וברנדנבורג השוכנות ממערב לאזור הבלטי. הטבטונים ניצלו את ההזדמנות ובשנת 1308 השתלטו על העיר.

הצלבנים ששלטו בעיר סבלו מהצפות ומהתקפות מרובות החלו בבניית מצודת שווייצ'ה שבנייתה הושלמה בשנת 1350.

לאחר מלחמת 13 השנים (1454–1466), שהסתיימה בחתימה על הסכם טורון השני, העביר המסדר הטבטוני את השליטה על שווייצ'ה ופרוסיה המערבית לידי מלך פולין.

החל משנת 1772 הייתה העיר תחת שלטון פרוסי. תושבי העיר שחיו בגדה המזרחית של נהר ויסלה סבלו משיטפונות הרסניים, דבר שעיכב את גידול האוכלוסייה. לאחר פיתוח הגדה המערבית והפיכתה לאזור מגורים, צמחה אוכלוסיית העיר ובשנת 1849 מנתה כ-6,000 תושבים.

בשנת 1905 היו בעיר כנסייה פרוטסטנטית, שתי כנסיות קתוליות ובית כנסת.

בתאריך 25 בינואר 1920 חזרה העיר אל הרפובליקה הפולנית והיא סופחה אל מחוז חויניצה (Powiat chojnicki).

בין שתי מלחמות העולם לא היו שינויי גבולות משמעותיים.

### מלחמת העולם השנייה

בתאריך 8 באוקטובר 1939 נכבשה העיר על ידי גרמניה הנאצית וסופחה אל אזור פרוסיה המערבית.

חלק גדול מתושבי העיר נעצרו, פעילים בולטים ומתנגדי המשטר נרצחו ונקברו בקבר אחים על ידי הצבא הנאצי.

רבים מבין הנספים היו חולים פסיכיאטרים מבית החולים שהיה ממוקם בעיר, נשים וילדים. חלק ממעשי האיבה דווחו על ידי שני חיילים. עד למלחמת העולם השנייה אוכלוסיית העיר מנתה כ-10,000 תושבים.

לאחר תבוסת גרמניה הנאצית במלחמת העולם השנייה, הפכה העיר לחלק מהרפובליקה העממית הפולנית אשר נוסדה בשנת 1946.

אוכלוסיית העיר גדלה במהירות ובשנת 1961, מנתה כ-13,500 תושבים. כמו כן נבנו מקומות עבודה חדשים, בתי הזיקוק הורחבו ובשנת 1968, הוקם מפעל לייצור נייר שהעסיק כ-4,600 עובדים.

הקהילה היהודית
--------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

גלריית תמונות
-------------

* רחוב בעיררחוב בעיר
* מצודת שווייצ'המצודת שווייצ'ה
* הכיכר המרכזיתהכיכר המרכזית
* בתי הזיקוקבתי הזיקוק

קישורים חיצוניים
----------------

ויקישיתוף מדיה וקבצים בנושא **שווייצ'ה** בוויקישיתוף
* אתר האינטרנט הרשמי של שווייצ'ה (באנגלית)
* מידע על העיר (בפולנית)
* "שווייצ'ה", באתר השטעטל הווירטואלי
* "שווייצ'ה", באתר JewishGen (באנגלית)

הערות שוליים
------------

1. ↑  שווייצ'ה באתר פולין במספרים (בפולנית).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007489573605171
* BnF: cb15107504g (data)
* GND: 5193650-1
* LCCN: n2005044269
* MusicBrainz: 49c04e94-6b19-468d-8fa9-eaa80e52a593
* NKC: ge713938
* VIAF: 151479665
* WorldCat (עם VIAF): 151479665

 |
**פנדה מיקרוטה** (שם מדעי: ***Ailuropoda microta***) היא מין של יונק נכחד ממשפחת הדוביים ומהסוג פנדה, בו כלול בימינו רק המין פנדה ענקית. פנדה מיקרוטה חיה מסוף הפליוקן ועד לתחילת הפליסטוקן בסין הפרהיסטורית ונחשבת לקדומה מכל מיני הפנדות. ממצאיה התגלו בגואנגשי בדרום סין כממצא מלפני שני מיליון שנה במערה מאבן גיר, ובה גולגולת קטנה שהזכירה בצורתה גולגולת של פנדה ענקית, אך הגיעה לחצי מהגודל וכן מספר עצמות קרובות. המין הוגדר ב-1962 בידי החוקר פיי וונג'ונג (אנ').

פנדה מיקרוטה הגיעה לאורך של מטר אחד ולמשקל 45 קילוגרם בממוצע, קטנה בהרבה מהפנדה המודרנית, המגיעה לאורך 1.5 מטר ולמשקל של 75 עד 165 קילוגרם. היא הייתה בעלת זנב בולט יותר מזה של הפנדה הענקית וייתכן שהייתה בעלת פרווה בגוון דומה. מבנה השיניים שלה שהיו בעלי סימני שחיקה ייחודיים המוכיחים שניזונה, כמו קרובתה, בעיקר מחזרן. מחישוב זה נראה שאבות הפנדה נפרדו משאר הדובים לפני שלושה מיליון שנה בקירוב.

קישורים חיצוניים
----------------

ויקישיתוף מדיה וקבצים בנושא **פנדה מיקרוטה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**בלתזר פרמוזר** (בגרמנית: **Balthasar Permoser**;‏ 1651, טראונשטיין – 1732, דרזדן) היה פסל גרמני שפיסל בסגנון בארוק מאוחר ורוקוקו מוקדם.

ביוגרפיה
--------

פרמוזר החל את הכשרתו בזלצבורג בסדנה של וולף וייסנקירנר הצעיר ובוינה שם למד גילוף בשנהב.

פרמוזר בן ה-24 עבר לפירנצה לעבוד אצל ג'ובאני בטיסטה פוג'יני שם התמחה במשך 14 שנים.

פרמוזר נקרא לדרזדן בשנת 1689 על ידי יוהאן גאורג השלישי, הנסיך הבוחר מסקסוניה ליצור שני פסלי גן של הרקולס.

בדרכו חזרה לאיטליה נשאר כשנה בזלצבורג שם יצר שני פסלי אטלס.

בין השנים 1704–1710 עבד ב ארמון שרלוטנבורג בברלין, אחר כך חזר לדרזדן לשתף פעולה עם האדריכל מתאוס דניאל פפלמן בבניית ארמון הצווינגר עבור אוגוסט החזק, הנסיך הבוחר של סקסוניה.

גלריה
-----

* מארסיאס במוזיאון המטרופוליטן לאמנותמארסיאס במוזיאון המטרופוליטן לאמנות
* סן גאטאנו בכנסייה על שמו בפירנצהסן גאטאנו בכנסייה על שמו בפירנצה
* עמדת המטיף בקתדרלה של דרזדןעמדת המטיף בקתדרלה של דרזדן

קישורים חיצוניים
----------------

ויקישיתוף מדיה וקבצים בנושא **בלתזר פרמוזר** בוויקישיתוף
* בלתזר פרמוזר, באתר אנציקלופדיה בריטניקה (באנגלית)
* בלתזר פרמוזר, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 118592769
* ISNI: 0000 0001 2208 3124
* LCCN: nr2002025665
* NKC: xx0205252
* NLP: A32399480
* NTA: 07091673X
* RKD: 62719
* SUDOC: 059897694
* ULAN: 500006029
* VIAF: 3263268
* WorldCat: lccn-nr2002025665

 |
**סרגיי אלכסנדרוביץ' פורסנקו** (ברוסית: **Сергей Александрович Фурсенко**; נולד ב-11 במרץ 1954) הוא כלכלן ועסקן ספורט רוסי.

כיהן כיו"ר דירקטוריון ונשיא קבוצת הכדורגל זניט סנקט פטרבורג בשנים 2017–2019.

אחיו של שר החינוך לשעבר אנדריי פורסנקו.

ביוגרפיה
--------

פורסנקו סיים לימודיו בשנת 1971 בבית הספר 239 למתמטיקה ופיזיקה של לנינגרד. בשנת 1978 למד על תפעול רכיבי חשמל במכון הפוליטכני של לנינגרד ובמשך עשור עבד כמהנדס רכיבי רדיו במעבדה למחקר מדעי שייצרה מערכות נחיתה והמראה עבור התעופה האווירית ותעשיית החלל.

לאחר התפרקות ברית המועצות פנה לשוק הפרטי ועבד כמנהל בחברת "טכנואקסן" בשנים 1989–1991 ולאחר מכן עבד עד שנת 1996 בחברת TEMP.

בשנת 1996 נטל חלק עם אחיו אנדריי בהקמת חברת "אוזרו" ובשנים 1997–1998 מונה למנכ"ל חברת לנאנרגו.

בשנים 1998–2002 נטל חלק בהפקות טלוויזיוניות שונות עד שגויס לעבוד בחברת גזפרום בשנת 2003 ומונה לסגן מנהל מחלקה בחברה. ביולי 2003 מונה למנכ"ל חברת הבת של גזפרום, "לנטרנסגז".

בדצמבר 2005 מונה ליו"ר הדירקטוריון של מועדון הכדורגל זניט סנקט פטרבורג ולאחר מכן היה לנשיא הקבוצה, תפקיד שמילא עד שנת 2008.

ב-3 בפברואר 2010 מונה לנשיא התאחדות הכדורגל הרוסית עד ה-25 ביוני 2012 ובתקופתו הוביל מהלך לשינוי בלוח השנה של הליגה הרוסית ולהנהגת אליפות בשיטה האירופית מאביב עד סתיו (החל מיוני ועד מאי), במקום מיולי ועד דצמבר כפי שהיה נהוג קודם. לאחר כישלון הנבחרת ביורו 2012 התפטר. כיהן כחבר בוועדת ההוצאה לפועל של אופ"א בשנים 2011–2014.

ב-26 במאי 2017 מונה שוב למנכ"ל ולנשיא קבוצת הכדורגל זניט סנקט פטרבורג, במקומם של נשיא הקבוצה אלכסנדר דיוקוב מגזפרום נפט והמנכ"ל מקסים מיטרופנוב מגזפרום.

בשל מדיניות רכש בעייתית בעונת 2017/2018, במאי 2018 הוחלט לקצץ את סמכויותיו בקבוצה ואם בעבר החזיק במקביל בתפקיד נשיא, מנכ"ל ויו"ר הקבוצה, כעת החזיק בתפקיד נשיא הקבוצה בלבד. לאחר בחירתו של אלכסנדר דיוקוב לראשות התאחדות הכדורגל הרוסית, בפברואר 2019, פורסנקו פוטר מתפקיד נשיא הקבוצה ועבר לנהל את גזפרום בנק.

קישורים חיצוניים
----------------

ויקישיתוף מדיה וקבצים בנושא **סרגיי פורסנקו** בוויקישיתוף

הערות שוליים
------------

1. ↑  «Зенит» официально объявил о назначении Фурсенко генеральным директором, www.championat.com
2. ↑  Сергей Фурсенко возглавил футбольный клуб «Зенит»
בוטיק אופנה של המעצב הצרפתי כריסטיאן לקרואה
**בוטיק** (מצרפתית:  **Boutique**, מילולי: חנות קטנה) היא חנות מציאות קטנה, המתמחה בפריטים ייחודיים ואופנתיים, כגון בגדים ותכשיטים.

המונח מתייחס גם למגוון רחב של תחומים מלבד אופנה, ומשמשת לעיתים קרובות לתיאור מלון עצמאי, על מנת ליצור הבדלה מהרשתות הגדולות. השימוש במילה מעביר את הרעיון שהמקום ביתי, מתמחה בעיסוקו, ובעל ייחודיות. לאחרונה, המונח "בוטיק" משמש גם לתיאור פריטים בשווקים או בחנויות גדולות, אשר מהווים מוצרי נישה או מיוצרים במספרים קטנים ונמכרים במחירים גבוהים. לדוגמה, לפני שחרור קונסולת המשחקים Wii, מאמר במגזין הטיימס הציע שנינטנדו יכולה להיות "חברת בוטיק משחקי וידאו", בייצור משחקים לקהלי נישה, ומבלי לנסות להתחרות באופן ישיר עם מיקרוסופט וסוני.

המונח נכנס לשימוש יומיומי בשנות ה-60 המאוחרות, כאשר לתקופה קצרה, לונדון הייתה מרכז סחר האופנה. רחוב קארנבי וקינגס רוד היו במוקד תשומת לב תקשורתי רבה והיוו בית לבוטיקים האופנתיים ביותר של התקופה.

בסוף שנות ה-90 סוחרים קמעונאיים מאירופה פיתחו את הרעיון של התאמת חנות לנושא אורח חיים, בצורה של "חנויות קונספט". חנויות אלו היוו חנויות בוטיק כיוון שעסקו בנושאי נישה צרים, ויצרו מוצרים אשר נעשו לעיתים בעבודת יד, וללא שני פריטים זהים.

ראו גם
------

* מלון בוטיק
* יקב בוטיק

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **בוטיק** |
| ויקישיתוף תמונות ומדיה בוויקישיתוף: **בוטיק** |

הערות שוליים
------------

1. ↑  מה זה בוטיק? באתר wiseGeek
2. ↑  פרדריק ג'ים, The Console Wars: Game On, באתר מגזין הטיימס, 8 בדצמבר 2003

|  |  |
| --- | --- |
| בקרת זהויות עריכת הנתון בוויקינתונים | 
* GND: 4203947-2

 |
**האח הגדול** היא הגרסה האוקראינית של תוכנית המציאות האח הגדול המבוססת על התוכנית ההולנדית בעלת אותו שם שנוצר במקור בשנת 1997 על ידי ג'ון דה מול, מטעם חברת Endemol. התוכנית מבוססת על קבוצה של זרים, המכונים הדיירים, שגרה יחד, עשרים וארבע שעות ביממה ב"בית האח הגדול" המבודד מן העולם החיצוני. הם תחת מעקב צמוד ללא פרטיות במשך חמישה חודשים. 

הדיירים מתחרים על הימנעות מההדחה השבועית, עד שאחרון השותפים שנשאר בסוף העונה זוכה בפרס הגדול. הסדרה האוקראינית מוגשת על ידי אישיות הטלוויזיה אולגה גורבצ'בה, ומשודרת בערוץ K1.

התוכנית ספגה ביקורת על העירום הרב המוצג בה. המקלחות בתוכנית הן חסרות וילונות, פתוחות לחלוטין ומותקנות בהן מצלמות ולא קיים חדר הלבשה. תקריות של מסאז' טופלס, יחסי מין ומשימות מעודדות עירום, גרמו במספר מקרים לסערה בציבור האוקראיני.

עונות
-----

### האח הגדול 1

עונה זו החלה ב-18 בספטמבר 2011. היא כללה 20 דיירים ראשוניים, 19 אוקראינים ואחד ישראלי. הזוכה בתוכנית הייתה קריסטינה קוטביקאיה, סטודנטית מקייב שזכתה לאחר שגרפה 55% מהקולות בגמר. הרייטינג באירוע הפתיחה עמד על 0.25%.

קישורים חיצוניים
----------------

* אתר K1, הערוץ המשדר את התוכנית
* סרטונים בערוץ של האח הגדול אוקראינה, באתר יוטיוב

* "האח הגדול", במסד הנתונים הקולנועיים IMDb (באנגלית)

הערות שוליים
------------

1. ↑  Carman, John (5 ביולי 2000). "'Big Brother' Watches Their Every Movement". San Francisco Chronicle. נבדק ב-2008-04-19. `{{cite news}}`:  (עזרה)
2. ↑  KOJI, BRE, MALDIVI? Pogledajte necenzurisani seks u ukrajinskom "Velikom Bratu"!(18+ FOTO)(VIDEO), tpknewss.altervista.org (ב־)

| האח הגדול (זיכיון) |
| --- |
| אוסטרליה | אוסטרליה (מבוגרים בלבד) | מיקומי תוכנית המציאות "האח הגדול" מסביב לעולםמיקומי התוכנית מסביב לעולם |
| אירופה | אוקראינה • בריטניה • גרמניה • דנמרק • הבלקן • פולין • פינלנד • שוודיה |
| אמריקה | ארגנטינה • ארצות הברית • ברזיל |
| אפריקה ואסיה | ישראל |
**אנה ביורן** (באיסלנדית: **Anna Björnsdóttir**; נולדה ב-4 ביולי 1954) היא שחקנית ודוגמנית איסלנדית. זוכת מיס איסלנד לשנת 1974.

ביוגרפיה
--------

ביורן נולדה באיסלנד, ב-1974 היא נבחרה למיס איסלנד ובתחרות מיס תבל היא נבחרה ל"מיס ידידות" (Miss Amity) על ידי שאר המתמודדות בתחרות.

היא הייתה דוגמנית מצליחה במהלך שנות ה-70 ושנות ה-80 של המאה ה-20 וייצגה על ידי סוכנות פורד בניו יורק ועל ידי סוכנות דוגמנות אחרת בקליפורניה.

היא הופיעה בפרסומות טלוויזיה רבות ברחבי ארצות הברית ובאירופה ודגמנה למותג טיפוח העור "נוקסמה".

היא למדה משחק וכשחקנית היא הופיעה בסרט ההמשך לאמריקן גרפיטי ובסדרת הטלוויזיה על טעם ועל ריח.

ב-1982 היא הפיקה את הסרט התיעודי "מאיסלנד לברזיל" העוסק במהגרים איסלנדים לברזיל במאה ה-19 וב-1987 היא הפיקה את הסרט "אהבה ומלחמה" על כלות המלחמה של איסלנד.

בשנת 2003 היא סיימה תואר ראשון בעצוב גרפי ומאז היא עובדת כמעצבת גרפית עצמאית.

קישורים חיצוניים
----------------

* אנה ביורן, במסד הנתונים הקולנועיים IMDb (באנגלית)

הערות שוליים
------------

1. 1 2  Anna Bjorn: Icelandic actor and model (1955-) | Biography, Facts, Information, Career, Wiki, Life, peoplepill.com
פירוש נוסף ערך זה עוסק בריקוד שהומצא בשנת 1981. אם התכוונתם למשמעות אחרת, ראו הארלם שייק.
ה**הארלם שייק** (באנגלית: **The Harlem Shake**; במקור נקרא **albee**) הוא ריקוד שהומצא בשנת 1981 על ידי תושב הארלם שנקרא "Al B". הריקוד בתחילה כונה "אלבי" על שמו, אבל מאוחר יותר נודע כההארלם שייק לאחר שהתפשט מעבר לשכונה. הריקוד חדר למיינסטרים ב-2001 בעקבות קליפ של הראפר האמריקאי G. Dep *Let's Get It* בוא הוא רוקד את ההארלם שייק.

היסטוריה
--------

ההארלם שייק הוא ריקוד שמקורו בהארלם, ניו יורק בשנת 1981. הוא התפשט לאזורים עירוניים אחרים של ניו יורק, והפך לפופולרי בקליפי וידאו. ממציא הריקוד הוא "Al B", תושב הארלם. מבמקור הריקוד נקרא "אבלי" (ablee) על שמו, אבל לאחר מכן זכה לכינוי ההארלם שייק.

"Al B" אמר שהריקוד הגיע מהמצרים הקדמוניים כאלגוריה לריקוד מומיות. שלא יכולות לזוז, אלא רק להתנער. Al B מצהיר שהוא מבצע את הריקוד מאז 1981.

בתרבות הפופולרית
----------------

אף על פי שהריקוד הומצא ב-1981, ההארלם שייק חדק למיינסטרים רק ב-2001 כשהראפר האמריקאי G. Dep הופיע בקליפ של השיר שלו *Let's Get It* כשהוא רוקד את ההארלם שייק.

בפברואר 2013, שיר בשם "הארלם שייק" שהועלה ליוטיוב ב-10 במאי 2012, הפך ללהיט כתוצאה מתופעת אינטרנט באותו השם (ראו הארלם שייק). ה"ריקוד" שנעשה בתופעת האינטרנט אינו ריקוד ההארלם שייק.

קישורים חיצוניים
----------------

* דוגמאות להארלם שייק בהיפ-הופ (8 באפריל 2006), סרטון באתר יוטיוב
* איך לרקוד את ההארלם שייק (27 בספטמבר 2011), סרטון באתר יוטיוב

הערות שוליים
------------

1. ↑  Alex Avlarez‏, What Is This "Harlem Shake" Thing Anyway?, ‏‏13 בפברואר 2013 (באנגלית)
2. ↑  Michelle Jaworski‏, What's the Harlem Shake, and why is everyone doing it?, ‏‏12 בפברואר 2013 (באנגלית)
3. 1 2  InsideHoops.com‏, Inventor of Harlem Shake Interview, ‏‏13 באוגוסט 2003 (באנגלית)
4. 1 2  dancejam.com‏, Harlem Shake dancing videos and lessons edit, אוחזר ב-18 בנובמבר 2011 (באנגלית)
5. ↑  rapbasement.com‏, The Harlem Shake, אוחזר ב-15 בפברואר 2013, ‏‏8 באפריל 2008 (באנגלית) (ארכיון)
6. ↑  Jake Crates‏, EXCLUSIVE: G. Dep Comments On "Harlem Shake" Craze; "It Ain’t Defining Harlem", אוחזר ב-22 בפברואר 2013, ‏‏14 בפברואר 2013 (באנגלית)
7. ↑  Sam Laird‏, The Real Harlem Shake: 6 Videos You Shouldn't Meme Without, אוחזר ב-21 בפברואר 2013, ‏‏21 בפברואר 2013 (באנגלית)
הרב **דוד בן מאמאן** (סביב ה'ת"ס, 1700- ה'תקכ"ג, 1763) היה פוסק הלכה, אב בית הדין ורבה של מרקש במאה ה-18.

קורות חייו
----------

נולד במרקש לאביו רבי אברהם מדייני מרקש. למד בישיבה אצל חכמי עירו יחד עם רבי יעקב פינטו. בשנת ה'תצ"ג, לאחר פטירת אביו, התמנה לדיין בבית הדין בראשות רבי יוסף אוסעדון ורבי שלמה בנבנישתי. בשנת ה'תקט"ו, לאחר פטירת רבי יוסף אוסעדון, התמנה לאב בית הדין ולרבה של מרקש. בין הדיינים שהצטרפו לבית הדין שבראשותו נמנו: רבי יעקב פינטו (הרי"ף), רבי שמואל הלוי, בית הדין בו שימש עמד בקשרי הלכה עם יתר הדיינים שבערי מרוקו, כדוגמת רבי משה בירדוגו רבה של מקנס, ורבי אליהו הצרפתי רבה של פאס, ורבי אליעזר די אבילא רבה של רבאט. חלק מפסקי דינו נעתקו מפעם לפעם על ידי דייני מרוקו.

### פטירתו

נפטר ככל הנראה בשנת ה'תקכ"ג, נקבר במרקש. הספידו רבי אהרן אזולאי. כמו כן נכתבו לכבודו קטעי פיוטים.

חיבוריו
-------

**פסקי דינים -** מקבץ מפסקי דינו התפרסמו בספר 'תשובות חכמי מראכש' שיצא לאור על ידי מכון פי ישרים.

הערות שוליים
------------

1. ↑  ראו שו"ת נפת צופים או"ח מט.
2. ↑  ראו: רשימת הנפטרים ממכנאס, תקנות חכמי מכנאס חלק א עמ' תלד.
3. ↑  שו"ת דברי משה להמשבי"ר סי' ט' דף ח ע"ב.
4. ↑  שו"ת תנא דבי אליהו הצרפתי ח"א או"ח סי' ג.
5. ↑  באר מים חיים סי' כד דף נט ריש ע"ב.
6. ↑  ראו למשל ספר מנחת זיכרון מונסונייגו עמ' 92.
7. ↑  בספר מטה אהרן לבית לוי כתב יד, למו"ה אהרן אזולאי (דף רצה א): "דרוש זה דרשתי לפטירת הרב הכולל הדיין המצוין נ"י פ"ה אב"ד ור"מ דק"ק מתא מראכש יע"א כמוהר"ר דוד בן אותו צדיק וחסיד החכם הכולל הדיין ומצוין כמוהר"ר אברהם בן מאמאן בר אוריין ובר אבהן תנצב"ה זלה"ה".

|  |  |  |
| --- | --- | --- |
| **הקודם**:**הרב יוסף אוסעדון** | **רבנים ראשיים של מרקש** | **הבא**:**הרב יעקב פינטו** |
**סקופן** (בפארואזית: **Skopun**; בדנית: **Skopen** - שניהם נהגים "סקופֶן") היא עיירה בחופו הצפוני של האי סאנדוי ("אי החול") באיי פארו, והיישוב השני בגודלו באי. בסקופן מתגוררים 499 תושבים (31 בדצמבר 2002).

היסטוריה
--------

אזור סקופן היה מיושב החל מימי הביניים אולם העיירה נוסדה רק ב-1833. תושבי העיירה התפרנסו מדייג, ועל כן בתי העיירה נבנו בסמוך לקו המים. ב-1897 נבנתה הכנסייה של העיירה מעצים שנלקחו מהכנסייה הישנה של וסטמנה. בשנת 1918 נבנתה דרך המובילה אל סקופן ומקשרת אותה אל סאנדור - דרך זו הייתה הדרך הראשונה שנבנתה באיי פארו.
נמל העיירה סקופן נבנה בשנת 1926 והורחב מספר פעמים לאחר מכן. הרחבה עיקרית בוצעה בשנת 1982.

היער בקרבת העיירה נפגע בהוריקן בשנת 1988.

תחבורה
------

העיירה מקושרת במעבורת לבירת האיים טורסהאבן.

תמונות
------

* 
* 
* מבט מכיוון סקופן לעבר הסקופנארפיורד'ור (Skopunarfjørður) והסטור.מבט מכיוון סקופן לעבר הסקופנארפיורד'ור (Skopunarfjørður) והסטור.
* המעבורת המקשרת את סנדוי וסטריימוי עוצרת בסקופן.המעבורת המקשרת את סנדוי וסטריימוי עוצרת בסקופן.

קישורים חיצוניים
----------------

ויקישיתוף מדיה וקבצים בנושא **סקופן** בוויקישיתוף
* Faroeislands.dk: Skopun מידע ותמונות.
* אתר רשמי (פרואזית)
* מפות ומידע מזג אוויר.
**סלמנדרה סיבירית** (שם מדעי: *Salamandrella keyserlingii*) היא מין של סלמנדרה הנמצא בצפון-מזרח אסיה, בעיקר בסיביר, ביערות לחים ובגדות נחלים מעוצות. מין זה נפוץ גם בקזחסטן, מונגוליה, צפון-מזרח סין ובחצי האי הקוריאני. אוכלוסייה מבודדת של סלמנדרה זו קיימת בהוקאידו שביפן. שטחי רבייה של סלמנדרה סיבירית בקוריאה הצפונית הוגדרו כשמורת טבע לאומית (North Korean natural monument #360‏).

אורכם של פרטים בוגרים נע בין 9 ל-12.5 ס"מ. צבעם כחול-חום, עם פס סגול לאורך הגב ופסים חומים כהים דקים בין העיניים וסביבן, ולעיתים גם על הזנב. בכל רגל ארבע אצבעות ללא טפרים. הזנב ארוך יותר מהגוף.

נקבת הסלמנדרה מטילה שק-ביצים בודד המכיל בממוצע 50–80 ביצים. נקבה בודדת מטילה עד 240 ביצים בעונה. הביצים, בצבע חום בהיר, בוקעות 3–4 שבועות אחרי ההטלה, ומהן בוקעות הפגיות באורך 11–12 מילימטר.

המין ידוע ביכולתו לשרוד הקפאה עמוקה לאורך זמן - עד 45 מעלות מתחת לאפס. במקרים מסוימים נצפו סלמנדרות קפואות בקרח למשך שנים, וכאשר הופשרו, עזבו את המקום בהליכה.

קישורים חיצוניים
----------------

ויקישיתוף מדיה וקבצים בנושא **סלמנדרה סיבירית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

* "네발가락도롱뇽". *Naver Encyclopedia*. נבדק ב-2007-06-11.
* "AmphipiaWeb".

הערות שוליים
------------

1. ↑  סלמנדרה סיבירית באתר הרשימה האדומה של IUCN
2. ↑  "합수도룡뇽살이터". *Encyclopedia of Korean National Culture*. נבדק ב-2007-06-11.
3. ↑  "NewScientist". *How salamanders survive the deep freeze*. נבדק ב-2007-06-11.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007539388405171

 |